CELEX: 62014CA0526
Language: et
Date: 2016-07-19 00:00:00
Title: Kohtuasi C-526/14: Euroopa Kohtu (suurkoda) 19. juuli 2016. aasta otsus (Ustavno sodišče Republike Slovenije eelotsusetaotlus – Sloveenia) – Tadej Kotnik jt versus Državni zbor Republike Slovenije (Eelotsusetaotlus — Komisjoni pangandusteatise kehtivus ja tõlgendamine — Direktiivide 2001/24/EÜ ja 2012/30/EL tõlgendamine — Finantskriisi kontekstis pankadele antav riigiabi — Kulude jagamine — Aktsionäride omakapitali, hübriidkapitali ja allutatud võlakirjade likvideerimine — Õiguspärase ootuse kaitse põhimõte — Omandiõigus — Aktsionäride ja kolmandate isikute huvide kaitse — Krediidiasutuste saneerimine ja likvideerimine)

19.9.2016   
            
            
               ET
            
            
               Euroopa Liidu Teataja
            
            
               C 343/3
            
         Euroopa Kohtu (suurkoda) 19. juuli 2016. aasta otsus (Ustavno sodišče Republike Slovenije eelotsusetaotlus – Sloveenia) – Tadej Kotnik jt versus Državni zbor Republike Slovenije
   (Kohtuasi C-526/14) (1)
   
   ((Eelotsusetaotlus - Komisjoni pangandusteatise kehtivus ja tõlgendamine - Direktiivide 2001/24/EÜ ja 2012/30/EL tõlgendamine - Finantskriisi kontekstis pankadele antav riigiabi - Kulude jagamine - Aktsionäride omakapitali, hübriidkapitali ja allutatud võlakirjade likvideerimine - Õiguspärase ootuse kaitse põhimõte - Omandiõigus - Aktsionäride ja kolmandate isikute huvide kaitse - Krediidiasutuste saneerimine ja likvideerimine))
   (2016/C 343/04)
   Kohtumenetluse keel: sloveeni
   
      Eelotsusetaotluse esitanud kohus
   
   Ustavno sodišče Republike Slovenije
   
      Põhikohtuasja pooled
   
   
      Hagejad: Tadej Kotnik, Marko Studen, Anton Glavan, Jože Sedonja, Primož Kozmus, Savaprojekt d.d., Fondazione cassa di risparmio di Imola, Andrej Pipuš, Dušanka Pipuš, Marija Pipuš, Tomaž Štrukelj, Luka Jukič, Angel Jaromil, Franc Marušič, Mladen Mladenić, Matjaž Matičič, Stajka Skrbinšek, Janez Forte, Zdenko Fritz, Sergej Garantini, Marijana Gošte, Marta Leskovar, Marija Šumi, Državni svet Republike Slovenije, Varuh človekovih pravic Republike Slovenije, Igor Karlovšek, Marija Karlovšek, Janez Gosar
   
      Kostja: Državni zbor Republike Slovenije
   
      menetluses osalesid: Vlada Republike Slovenije, Banka Slovenije, Okrožno sodišče v Ljubljani
   
      Resolutsioon
   
   
               1.
            
            
               Komisjoni teatist riigiabieeskirjade kohaldamise kohta alates 1. augustist 2013 finantskriisi kontekstis pankade kasuks võetavate toetusmeetmete suhtes („Pangandusteatis”) tuleb tõlgendada nii, et see ei ole liikmesriikidele siduv.
            
         
               2.
            
            
               ELTL artikleid 107–109 tuleb tõlgendada nii, et nendega ei ole vastuolus pangandusteatise punktid 40–46 osas, milles nendes nähakse riigiabi lubatavuse tingimusena ette aktsionäride ja allutatud väärtpaberite omanikega kulude jagamise nõue.
            
         
               3.
            
            
               Õiguspärase ootuse kaitse põhimõtet ja õigust omandile tuleb tõlgendada nii, et nendega ei ole vastuolus pangandusteatise punktid 40–46 osas, milles nendes nähakse riigiabi lubatavuse tingimusena ette aktsionäride ja allutatud väärtpaberite omanikega kulude jagamise nõue.
            
         
               4.
            
            
               Euroopa Parlamendi ja nõukogu 25. oktoobri 2012. aasta direktiivi 2012/30/EL (tagatiste kooskõlastamise kohta, mida liikmesriigid äriühingu liikmete ja kolmandate isikute huvide kaitseks Euroopa Liidu toimimise lepingu artikli 54 teises lõigus tähendatud äriühingutelt nõuavad seoses aktsiaseltside asutamise ning nende kapitali säilitamise ja muutmisega, et muuta sellised tagatised võrdväärseteks) artikleid 29, 34, 35 ja 40–42 tuleb tõlgendada nii, et nendega ei ole vastuolus pangandusteatise punktid 40–46 osas, milles nendes nähakse riigiabi lubatavuse tingimusena ette aktsionäride ja allutatud väärtpaberite omanikega kulude jagamise nõue.
            
         
               5.
            
            
               Pangandusteatist tuleb tõlgendada nii, et selle punktis 44 ette nähtud hübriidkapitali ja allutatud võlakirjade konverteerimis- või allahindamismeetmed ei tohi olla ulatuslikumad sellest, mis on vajalik panga omakapitali puudujäägi katmiseks.
            
         
               6.
            
            
               Euroopa Parlamendi ja nõukogu 4. aprilli 2001. aasta direktiivi 2001/24/EÜ krediidiasutuste saneerimise ja likvideerimise kohta artikli 2 seitsmendat taanet tuleb tõlgendada nii, et selle sättes määratletud mõiste „saneerimismeetmed” laieneb pangandusteatise punktides 40–46 ette nähtud kulude jagamise meetmetele.
            
         
      (1)  ELT C 9.3.2015.